Arnold Alois Schwarzenegger (rodz. 30 lipca 1947 we Thal) – austryjocko-amerikański kulturysta, aktor a polityk, gubernator stanu Kalifornijo. Rodzōny we wsi Thal kole Grazu we Austryje. We 1968 wyjechou do USA a we 1983 erbnyu amerikōńske ôbywatelstwo. We 1986 hajtnyu sie s Maryjkōm Shriver, prezynterkōm TV a kuzynkōm prezydynta J.F. Kennedyego. Mo ś ńōm dwōch synkōw a cera. Kariera začynou kej kulturysta a zebrou mynga nadgrodōw we kōnkōrsach Mr. World, Mr. Universe, Mr. International, Mr. Europe, a tři razy Mr. Olympia. Jygo muskle a sylwetka (wzrost 1,88 m, woga 115 kg, ôbwōd klotki piyrsiowyj 155 cm, ôbwōd we pasie 86 cm) sprowiuy, co lo niykerych stou sie "kulturystōm wšech čosōw" ("Mr. Everything"). Kej aktor, debiut miou we filmie ""Hercules in New York". Inkše filmy we kerych grou to m. in. "Conan the Barbarian", "The Terminator", "Predator", "Kindergarten Cop", "Batman and Robin"" a inkše. Kej polityk, noležy do Partyje Republikańskij, a s jei ramiynio kandydowou na gubernatora stanu Kalifornija we 2003 roku. Wygrou te wybory, a tyž i nastympne we listopadzie 2006 i do terozki je gubernatorym. Spekulowano ô jygo kandydatuře na prezydynta USA, nale při ôbecnyj konstytucyje niy je to možliwe, skiž tygo co bierne prawo wyborče we wyborach prezydynckich majōm ino rodzyni we USA. Ôficyjolno neczajta